CELEX: 32018D1687
Language: sl
Date: 2018-11-07 00:00:00
Title: Izvedbeni sklep Komisije (EU) 2018/1687 z dne 7. novembra 2018 o spremembi Odločbe 2007/25/ES glede nekaterih zaščitnih ukrepov v zvezi z visokopatogeno aviarno influenco in premiki hišnih ptic, ki spremljajo svoje lastnike v Skupnost, v zvezi z obdobjem njene uporabe (notificirano pod dokumentarno številko C(2018) 7240) (Besedilo velja za EGP.)

9.11.2018   
               
               
                  SL
               
               
                  Uradni list Evropske unije
               
               
                  L 279/36
               
            
         IZVEDBENI SKLEP KOMISIJE (EU) 2018/1687
         z dne 7. novembra 2018
         o spremembi Odločbe 2007/25/ES glede nekaterih zaščitnih ukrepov v zvezi z visokopatogeno aviarno influenco in premiki hišnih ptic, ki spremljajo svoje lastnike v Skupnost, v zvezi z obdobjem njene uporabe
         
            
               (notificirano pod dokumentarno številko C(2018) 7240)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 576/2013 Evropskega parlamenta in Sveta z dne 12. junija 2013 o netrgovskih premikih hišnih živali in razveljavitvi Uredbe (ES) št. 998/2003 (1) ter zlasti člena 36(1) Uredbe,
         ob upoštevanju naslednjega:
         
                     (1)
                  
                  
                     Odločba Komisije 2007/25/ES (2) določa nekatere zaščitne ukrepe v zvezi z visokopatogeno aviarno influenco in premiki hišnih ptic, ki spremljajo svoje lastnike, v Unijo. Sprejeta je bila kot odziv na izbruhe visokopatogene aviarne influence podtipa H5N1 za zaščito zdravja živali in ljudi v Uniji. Uporablja se do 31. decembra 2018.
                  
               
                     (2)
                  
                  
                     Izbruhi različnih podtipov H5 visokopatogene aviarne influence in redkeje podtipa H7 se še vedno pojavljajo pri perutnini in drugih pticah v ujetništvu povsod po svetu. Visokopatogena aviarna influenca je postala endemična v več tretjih državah in je prvič dosegla tudi druge tretje države. Tveganje za vnos virusa visokopatogene aviarne influence v Unijo s premiki hišnih ptic iz tretjih držav je še vedno prisotno, zato bi bilo treba ohraniti ukrepe za zmanjšanje tveganja iz Odločbe 2007/25/ES.
                  
               
                     (3)
                  
                  
                     Poleg tega se v okviru Uredbe (EU) 2016/429 Evropskega parlamenta in Sveta (3) trenutno pripravljajo številni delegirani akti, ki bodo določili pravila za vstop perutnine in drugih ptic v ujetništvu v Unijo. Pravila iz navedenih delegiranih aktov bodo določila pristop, ki ga je treba sprejeti v zvezi z nekaterimi tveganji, povezanimi z boleznimi perutnine in drugih ptic v ujetništvu, ter jamstva za zdravje živali, ki se zahtevajo za ptice kot hišne živali. Pravila iz navedenih delegiranih aktov bodo upoštevala tudi priporočila iz znanstvenega mnenja o aviarni influenci, ki ga je Evropska agencija za varnost hrane (EFSA) sprejela 14. septembra 2017 (4).
                  
               
                     (4)
                  
                  
                     Glede na svetovne epidemiološke razmere v zvezi z visokopatogeno aviarno influenco in do sprejetja delegiranih aktov v zvezi z vstopom perutnine in drugih ptic v ujetništvu v Unijo je treba podaljšati obdobje uporabe Odločbe 2007/25/ES do 31. decembra 2019.
                  
               
                     (5)
                  
                  
                     Odločbo 2007/25/ES bi bilo zato treba ustrezno spremeniti.
                  
               
                     (6)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            V členu 6 Odločbe 2007/25/ES se datum „31. decembra 2018“ nadomesti z datumom „31. decembra 2019“.
         
         
            Člen 2
            Ta sklep je naslovljen na države članice.
         
         
            V Bruslju, 7. novembra 2018
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 178, 28.6.2013, str. 1.
         
            (2)  Odločba Komisije 2007/25/ES z dne 22. decembra 2006 glede nekaterih zaščitnih ukrepov v zvezi z visoko patogeno aviarno influenco in premiki hišnih ptic, ki spremljajo svoje lastnike v Skupnost (UL L 8, 13.1.2007, str. 29).
         
            (3)  Uredba (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (UL L 84, 31.3.2016, str. 1).
         
            (4)  EFSA Journal 2017;15(10):4991.